Hans Zimmer

Hans Florian Zimmer (født 12. september 1957) er en tysk komponist og musikkprodusent. Han har gjennom flere tiår komponert musikk for over hundre filmer. Gjennombruddet kom Rain Man (1988) og ble tildelt Oscar for Løvenes konge (1994). Zimmer turnerer med egne konserter.

De mest kjente lydsporene hans er fra filmene Løvenes konge, Gladiator, The Dark Knight, Den siste samurai, Pirates of the Carribean, Spirit – Hingsten fra Cimarron og Rain Man. Blant hans nyeste verk finner man Frost/Nixon (2008), Engler og demoner (2009), Sherlock Holmes (2009), Inception (2010), Megahjerne (2010), Interstellar (2014) og Blade Runner 2049 (2017).

Zimmer arbeidet i starten av sin karriere i Storbritannia før han senere flyttet til USA. Han er i dag øverste leder for filmmusikk-avdelingen til DreamWorks studio og jobber med andre komponister gjennom sitt eget firma Remote Control Productions. Han har vunnet fire Grammy Awards, to Golden Globes, en Classical BRIT Award og en Academy Award. Zimmer er også rangert som nummer 72 på listen over «Topp 100 levende genier», publisert av The Daily Telegraph.

Bakgrunn 
Hans Zimmer ble født i Frankfurt am Main. Moren var jødisk. Familien flyktet fra Tyskland i 1939. Han lærte piano som barn, men sluttet tidlig med klassisk skolering. Han flyttet til London i tenårene og var som ung med i forskjellige rockeband hvor han ble en ekspert på bruk av synthesizere. I London ble han assistent for komponisten Stanley Myers.

Virke 
Han begynte sin musikalske karriere ved å spille keyboard og synthesizer med blant andre bandene Ultravox og The Buggles (Video Killed the Radio Star). Han var også medlem i electrowavebandet Krisma. Han jobbet på 1980-tallet med filmmusikkomponisten Stanley Myers. Gjennombruddet hans kom i 1988 med musikken til Rain Man, som ble nominert til Oscar.

Siden da har Zimmer komponert musikk til mange store filmer. I 1995 vant han Oscar for beste originale filmmusikk, som ble brukt i animasjonsfilmen Løvenes konge. Han komponerte temasangen for bokseshowet i The Contender og har også produsert soundtracks for animeserien Blood+ fra 2005.

Andre komponister som Steve Jablonsky, James Dooley, Heitor Pereira og Geoff Zanelli, jobber i Zimmers studio, Remote Control Productions (tidligere kjent som Media Ventures). Komponister som Harry Gregson-Williams, Mark Mancina, John Powell og Klaus Badelt, er alle tidligere medlemmer av studioet.

I 2007 gikk to av Zimmers verker (begge med tekst) inn på UK Singles Chart og USAs Billboard Top 100-liste da «Spider Pig» fra The Simpsons Movie (listet som nr. 24) og «Hoist the Colours» fra Pirates of the Caribbean: At World's End (listet som nr. 43) toppet listene basert på nedlastingskjøp. Sangen («Spider Pig») nådde tredjeplass på Irish Singles Chart.

Han har også vært med og laget sanger for det bestselgende spillet Call of Duty 6 Modern Warfare 2, som ble lansert i 2009 og innledet en ny og episk epoke i spillserien.
Dette var hans første arbeid på et videospill.

Rundt 2010 så slo han seg sammen med Crytek for å levere uforglemmelig spillmusikk til actionbomben Crysis 2.

Priser og nominasjoner

Oscar

Golden Globe

Grammy

Satellite

Referanser

Eksterne lenker 
 
 
 

Tyske komponister
Filmmusikkomponister
Tyske pianister
Tyske keyboardister
Tyske gitarister
Personer fra Frankfurt am Main